บ้านปูมองไกล คิดปรับพอร์ตขายRATCH
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — บ้านปูยอมรับกำลังเขย่าพอร์ต เล็งขายหุ้นราชบุรีฯ 15% ให้สอดคล้องกับกลยุทธ์ระยะยาว บริหารเงินมีประสิทธิภาพ
นางสมฤดี ชัยมงคล ผู้ช่วยประธานเจ้าหน้าที่บริหารการเงิน บริษัท บ้านปู (BANPU) เปิดเผยถึงกระแสข่าวว่าบริษัทมีแผนจะขายหุ้นที่ถืออยู่ในบริษัท ผลิตไฟฟ้าราชบุรีโฮลดิ้ง (RATCH) ทั้งหมด 15% ว่า ขณะนี้บริษัทกำลังอยู่ระหว่างการทบทวนการลงทุนในพอร์ตทั้งหมดเพื่อให้เป็นไปตามแผนกลยุทธ์การลงทุนระยะยาว (5 ปี) และสร้างการเติบโตที่มีการบริหารจัดการด้านการเงินที่ดีในอนาคต 
ทั้งนี้ บริษัทจะลดสัดส่วนการลงทุนในโรงไฟฟ้าและเหมืองถ่านหินในประเทศจีนหรือไม่นั้น นางสมฤดี กล่าวว่า บริษัทมีแผนจะพิจารณาทบทวนสัดส่วนการลงทุนของแต่ละประเทศที่เข้าไปลงทุนว่าจะเป็นอย่างไรต่อไปในอนาคต เพื่อให้สอดคล้องกับแผนกลยุทธ์การลงทุนระยะยาวเช่นเดียวกัน 
ปัจจุบันบริษัทจดทะเบียนหลายแห่งมีการทบทวนนโยบายเงินลงทุนในพอร์ต อาทิ บริษัท อิตาเลียนไทย ดีเวล๊อปเมนต์ (ITD) ทยอยขายหุ้นที่ไม่ใช่ธุรกิจหลักออกมา และคาดว่าในไตรมาส 3 จะรับรู้รายได้และกำไรจากการขายหุ้น บริษัท น้ำเทิน 2 เพาเวอร์ และขณะนี้กำลังเจรจาขายหุ้นบริษัท โตโยไทย คอร์ปอเรชั่น (TTCL) ทั้งหมด 52 ล้านหุ้น หรือ 10% เศษให้กับนักลงทุนต่างประเทศ
ด้านราคาหุ้น BANPU ปิดที่ 746 บาท เพิ่มขึ้น 2 บาท